Diari Oficial de la Generalitat Valenciana


Sumari del DOGV 1408, del 24-10-1990 (1990/819116)

RESOLUCIÓ de 26 de setembre de 1990, del Director General de la Funció Pública, per la qual va ser convocat el concurs per a la provisió de llocs de treball del grup A, de metges, veterinaris, farmacèutics, biòlegs i químics (89/1481).
-------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1408

Data del DOGV
:   24-10-1990

Secció del DOGV
:   AUTORITATS I PERSONAL

Número del document
:   1990/819116


Data del document
:   26-09-1990

Organisme emissor
:   Conselleria d'Administració Pública

Tipus de document
:   Resolució

RESOLUCIO de 26 de setembre de 1990, del Director General de la Funció Pública, per la qual va ser convocat el concurs per a la provisió de llocs de treball del grup A, de metges, veterinaris, farmacèutics, biòlegs i químics.  
De conformitat amb la Resolució d'11 d'abril de 1989 (DOGV núm. 1049, de 21.04.89), per la qual van ser convocades proves d'habilitació per a cobrir vacants del grup A, de metges, veterinaris, farmacèutics, biòlegs i químics, i amb la resolució de l?Hble. Sr. Conseller d'Administració Pública, per la qual nomena habilitat el personal que superà les proves, i a fi d'ultimar aquest procés selectiu, per raó del que disposa la Llei 10/85, de la Funció Pública Valenciana, Decret 69/86, de 2 de juny, del Consell de la Generalitat Valenciana, per mitjà del qual és aprovat el Reglament de Selecció de Personal i provisió de llocs de treball, i el Conveni Col·lectiu vigent, del personal laboral al servei de la Generalitat Valenciana, he resolt:  
Convocar concurs per a la provisió dels llocs de treball allistats en l'annex I, d'acord amb les bases següents:  
Primera. Participants.  
Podran participar-hi:  
A) Els funcionaris de carrera d'administració especial, grup A, de la Generalitat Valenciana, que ocupen llocs de treball catalogats com els que figuren en l'annex I, hi són exclosos, per consegüent, els inspectors de farmàcia, metges, inspectors i sanitaris locals.  
Hi podran concórrer:  
a) Amb caràcter voluntari:  
1. Quan estiguen en actiu al servei de la Generalitat Valenciana.  
2. Quan es troben en situació d'excedència voluntària si a l'acabament del termini de presentació d'instàncies duien més de dos anys en aquesta situació.  
3. Quan es troben en situació de serveis especials.  
b) Amb caràcter forçós:  
1. Quan es troben en servei actiu amb destinació provisional.  
2. Quan es troben en situació d'excedència forçosa.  
3. Els suspesos, una vegada acomplert el temps de suspensió. El personal senyalat en el punt b), 2 i 3 que, quan haja passat el temps de suspensió, no participe en aquest concurs, serà, declarat excedent voluntari.  
4. Els funcionaris de carrera que participen en el concurs no perdran la condició de funcionaris, encara que el lloc a què vagen destinats estiga classificat com a laboral.  
B) Els contractats laborals de caràcter indefinit del grup A que ocupen llocs catalogats com els que figuren en l'annex I, en els casos següents:  
a) Amb caràcter voluntari:  
1. Quan estiguen en actiu al servei de la Generalitat Valenciana.  
2. Quan es troben en situació d'excedència voluntària si a l'acabament del termini de presentació d'instàncies duien més d'un any en aquesta situació.  
3. Quan es troben en situació d'excedència forçosa.  
b) Amb caràcter forçós:  
Quan es troben en actiu amb destinació provisional.  
C) Amb caràcter forçós, el personal que va superar les proves d'habilitació i va ser nomenat habilitat per Resolució de 26 de setembre de 1990, de l?Hble. Sr. Conseller d'Administració Pública, relativa al personal que superà les proves selectives del grup A, personal laboral, de metges, veterinaris, farmacèutics, biòlegs i químics.  
Si aquest personal no hi participava, perdria tots els seus drets a més de la condició d'habilitat de la Generalitat Valenciana.  
Segona  
1. La determinació del personal que ocupa llocs de treball anàlegs als esmentats en l'annex I, grup A, es farà d?acord amb les llistes de llocs de treball publicades en el DOGV.  
2. En els casos d'excedència voluntària, forçosa o de suspensió, serà la Direcció General de la Funció Pública qui acredite la possibilitat de participar en la convocatòria atenent al nomenament, contracte o antecedents documentals de l?interessat.  
Tercera  
A: presentació de sol·licituds.  
A) Les sol·licituds per prendre part en la convocatòria, adreçades a l?Il·lm. Sr. Director General de la Funció Pública, Conselleria d'Administració Pública, c/ del Miquelet, núm. 5, 46056 València, i ajustades al model annex II d'aquesta resolució, s'hauran de presentar, en el termini de 15 dies hàbils a comptar des de l?endemà del dia en què aquesta convocatòria es publique en el DOGV, en el Registre General de la Conselleria d'Administració Pública, en els serveis centrals o territorials de les respectives conselleries, o en les oficines públiques a què fa referència l'art. 66 de la Llei de Procediment Administratiu.  
B) A la sol·licitud s'haurà d'adjuntar fotocòpia del DNI, currículum i la documentació compulsada que acredite:  
1) En cas que els participants siguen habilitats, l'acompliment dels requisits dels llocs sol·licitats.  
2) En el supòsit que els participants siguin funcionaris de carrera o contractats laborals fixos, els mèrits i requisits que s'al·leguen i que no figuren en la Unitat de Registre de Personal, en el qual cos caldrà que es detallen en la instància.  
C) Els exemplars de les sol·licituds seran facilitats pels serveis centrals i territorials de les distintes conselleries.  
D) Els concursants que procedesquen de la situació de suspensió hauran d'adjuntar a la sol·licitud documentació acreditativa de l'acabament del període de suspensió.  
E) Els excedents voluntaris per interès particular adjuntaran a la sol·licitud declaració de no haver estat separats del servei en l'administració.  
Quarta. Llocs a sol·licitar.  
A) Els qui participen amb caràcter voluntari sol·licitaran, per ordre de preferència, els llocs a què aspiren, i per als quals reunesquen els requisits exigits.  
B) Els qui participen amb caràcter obligatori hauran de sol·licitar la totalitat dels llocs objecte de la convocatòria per als quals reunesquen els requisits exigits.  
Les peticions es formalitzaran mitjançant la cita, per ordre de prelació, del número de cada lloc de treball que figura en l'annex.  
Cinquena. Valoració de mèrits.  
La valoració dels mèrits per a l'adjudicació dels llocs als funcionaris de carrera i als contractats laborals de caràcter indefinit, es farà d'acord amb el que estableix la Resolució de 5 de juliol de 1990 (DOGV núm. 1345, de 12.07.90), de la Direcció General de la Funció Pública, per la qual s'estableix el barem a aplicar en els concursos per a la provisió de llocs de treball de la Generalitat Valenciana.  
Sisena. Adjudicació de destinacions.  
1. L'ordre de prioritat per a l'adjudicació de les places al personal funcionari de carrera i al contractat laboral de caràcter indefinit serà establert segons la puntuació obtinguda segons el barem, sense perjudici del que estableixen els arts. 42 de la Llei 10/85, de 31 de juliol, i 8 i 10 del Conveni Col·lectiu vigent per al personal laboral al servei de la Generalitat Valenciana.  
2. Assignats els llocs, caldrà que hom adjudique les vacants als habilitats segons l?ordre establert en la resolució del tribunal qualificador, de 27 de febrer de 1990.  
Una vegada adjudicades totes las vacants, si hi hagués habilitats als quals no se'ls n'hagués assignat, els serien adjudicades, amb caràcter provisional, les resultants d'aquest concurs, atenent a l'ordre de puntuació recollit en la Resolució de 27 de febrer de 1990.  
3. Les destinacions adjudicades seran irrenunciables, a excepció que abans de la publicació de la resolució del concurs s'hagués obtingut altra destinació per mitjà de convocatòria pública, essent obligat l?interessat a comunicar-ho a la Direcció General de la Funció Pública.  
Hom no admetrà sol·licituds de renúncia fora del termini de presentació d'instàncies.  
Setena. Cessaments i preses de possessió.  
A) Per al personal funcionari de carrera d'administració especial i/o contractat laboral indefinit, els efectes administratius i econòmics dels cessaments comptaran a partir del tercer dia hàbil següent al de publicació d'aquesta resolució en el Diari Oficial de la Generalitat Valenciana. El termini possessori serà d'un mes o 48 hores, segons es produesca o no canvi de localitat.  
B) Per al personal habilitat, els efectes administratius i econòmics de la presa de possessió tindran lloc a partir del quart dia següent al de publicació de la resolució, començant per consegüent a partir d'aquest dia el termini possessori d'un mes.  
En cas que l?esmentat personal estigués ocupant cap lloc dels oferits de forma interina, els efectes econòmics i administratius del cessament tindran lloc a partir del tercer dia hàbil següent al de la publicació d'aquesta resolució.  
C) Els annexos II-A de cessament i presa de possessió en els llocs de treball corresponents als serveis territorials d'Alacant i Castelló es realitzaran en la Conselleria d'Administració Pública d'aquestes províncies.  
Els cessaments i preses de possessió en llocs de treball corresponents a unitats administratives de València s'efectuaran en la Direcció General de la Funció Pública.  
Vuitena. Comissió avaluadora.  
La composició de la comissió avaluadora que efectuarà l'avaluació dels mèrits serà la que segueix:  
Sr. Ignacio Marzal Sorolla, Cap de l?Area de Planificació i Coordinació de l'Assistència Sanitària i Programes Especials de la Conselleria de Sanitat i Consum (titular).  
Sr. Manuel Marín Gómez, Cap del Servei de Salut Comunitària del Servei Valencià de Salut (suplent).  
Sra. Mª José Rodríguez Blasco, representant de la Direcció General de la Funció Pública (titular).  
Sra. Carmen Chofre Navarrete, representant del sindicat d'UGT (titular).  
Sr. Pedro Martín Requena, representant del sindicat de CCOO (titular).  
Sra. Francisca Almenar Roig, Cap de la Secció de Metodologia de la Planificació de la Conselleria de Sanitat i Consum (suplent).  
Sr. José Luis Gaona Barthelemy, Director per a la Gestió d'Atenció Primària i Promoció de la Salut del Servei Valencià de Salut (titular).  
Sra. Mª Angeles Baladrón Navarro, representant de la Direcció General de la Funció Pública (suplent).  
Sr. José del Valle Arocas, representant del sindicat UGT (suplent).  
Sra. Milagros Carrasco Cano, representant del sindicat de CCOO (suplent).  
Novena. Recursos.  
La present convocatòria i els actes que se'n puguen derivar podran ser impugnats d?acord amb el que preveu la Llei de Procediment Administratiu.  
El Director General de la Función Pública: Rafael García Maties.  
Veure imatge